30. schôdza NR SR - 1.deň - B. popoludní
Dátum: 2018-03-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie v rozprave

49. Vážená pani podpredsedníčka Národnej rady, vážení členovia vlády Slovenskej republiky, kolegyne, kolegovia, vidíme, že tie spoločenské turbulencie, ktoré či oprávnene, alebo nie, to už dnes asi ťažko budeme posudzovať, vyvolali tlak na zmenu vlády, nakoniec vyústili do rezignácie naozaj velikána, musíme to si priznať, velikána politickej scény, slovenskej, Roberta Fica, spolu s jeho vtedy súčasnou vládou. A dnes tu máme rokovanie o programovom vyhlásení novej vlády Slovenskej republiky, ktorej máme teda dať svoju dôveru. Môžme sa tiež rozprávať o tom, že väčšina ľudí pravdepodobne, naozaj drvivá väčšina išla na tie ulice, na tie námestia s dobrým úmyslom a v úprimnej viere zmeniť život, aj politický život na Slovensku k lepšiemu. Na druhej strane je ale otázka, ja si myslím, že tiež oprávnená, ostáva, že aké boli skutočné záujmy a ciele tých organizátorov. Aké boli ich záujmy a ciele, keď z jedného dňa na druhý vedia protesty odvolať, ukončiť, vedia manipulovať ľudí, ako, ako keby boli ich majitelia a ich vládcovia. Aké boli ciele, keď sa táto vysoká hra hrá na tej najvyššej úrovni, a to znamená v prezidentskom paláci? Dnes tu teda debatujeme viac alebo menej vecne k programovému vyhláseniu vlády. A ja by som chcel najprv sa naozaj vyjadriť k samotnému programovému vyhláseniu. To, že budeme neskôr alebo budem neskôr hovoriť o otázkach jednotlivých personálnych nominácií, to bude tiež súčasťou môjho prejavu, ale najprv k tomu samotnému textu. Máme tu teda vládu na čele s Petrom Pellegrinim ako novým predsedom vlády, ktorý sa teda postavil za toto programové vyhlásenie a ja chcem za náš klub vyjadriť obrovský údiv. Naozaj údiv, pán predseda, lebo aj ľudia, ktorí boli možno mimo SMER-u alebo ktorí boli tak menej angažovaní politicky, hovorili, že Pellegrini by nemusela byť zlá voľba, lebo je to človek, ktorý je známy ako pedant, odborník a možno človek, ktorý by vniesol do toho trošku takej tej nepolitickej, nepolitickej odbornosti. A preto sa chcem spýtať, pán predseda vlády, že ako je možné, že vy ste súhlasili s takýmto textom programového vyhlásenia? (Rečník drží pred sebou materiál.) Ako ste mohli súhlasiť s vypracovaním takéhoto programového vyhlásenia, ktoré by neprešlo ani ako bakalárska práca na nejakej pochybnej politologickej fakulte. Pretože toľko vecných a formálnych chýb, ktoré, ktoré sa tu jednoducho nachádzajú a vyskytujú, to nemôže byť náhoda. To nemôže byť náhoda. To, že tu niektorí kolegovia poslanci hovorili o spôsobe práce Ctrl C, Ctrl V, to je jedna vec, ale druhá vec je to, že vy ste osobne za to zodpovedný. Vy ste osobne, pán Pellegrini, za to zodpovedný a mňa mrzí, že teraz sa nedá naraz hovoriť aj do mikrofónu aj, aj ku vám, lebo bolo by to asi lepšie. A začnem, začnem postupne po jednotlivých kapitolách a bol by som rád, keby došlo aspoň k nejakému čiastočnému, parciálnemu vysvetleniu pre občanov Slovenskej republiky, že čo to má vlastne znamenať. Poďme hneď, na začiatku strana číslo 1: "Ďalšie napĺňanie predstavy o Slovensku ako úspešnom projekte." Pán predseda vlády, ja si dovolím povedať, Slovensko nie je úspešný projekt, Slovenská republika je naša vlasť. Slovensko je naša vlasť a hovoriť o našej vlasti ako o nejakom projekte, to je pre nás absolútne neprijateľné. Ale to len tak, to len tak na začiatok, by som povedal. Strana 3, pán predseda vlády: "Z ekonomického hľadiska vláda svojou prorastovou hospodárskou politikou prispeje k vytvoreniu ďalších stotisíc pracovných miest a k zníženiu nezamestnanosti pod 10 %." A ja sa teraz pýtam, kto vám túto časť nejako hodnotil alebo pripravoval, alebo naozaj ste len figúrka bývalého predsedu vlády Fica? Keďže dnes, pán predseda vlády, vo februári, teda k februáru 2018 je oficiálna miera nezamestnanosti podľa štatistiky vedenej Ústredím práce, sociálnych vecí a rodiny 5,72 %; 5, 72 %, a vy vo svojom programovom vyhlásení vlády hovoríte, že chcete znížiť túto nezamestnanosť pod 10 %. Mohol by som takto ďalšie a ďalšie celé state z tohto programového vyhlásenia citovať, ale keďže ste odišli zo sály, tak asi o to nemáte záujem a je vám to úplne jedno, že, že ako to v skutočnosti bolo a kto stojí za vytvorením tohto materiálu. Otázka ale potom znie, že ak nová vláda Slovenskej republiky dala takúto úplne ignorantskú mieru pozornosti vytvoreniu takéhoto dôležitého materiálu, ktorý si má získať dôveru Národnej rady, akú pozornosť bude venovať problémom obyvateľov Slovenskej republiky v čase, keď už vláda bude schválená a keď bude podporená poslancami Národnej rady a keď už jednoducho bude vykonávať svoje úlohy a kompetencie, ktoré vláde zo zákona náležia? Pretože veľmi dobre vieme, že keď vtáčka lapajú, pekne mu spievajú, ale vy ani v tom samotnom procese získavania dôvery ste si jednoducho nedali ani len trošku záležať na tom, aby ten materiál mal aspoň nejakú, aspoň tú akademickú úroveň tej bakalárskej práce. A asi keď ste odišli, tak je potrebné naozaj pokračovať v tých citátoch z tej, z tohto vášho pokusu o programové vyhlásenie vlády. Oblasť bezpečnostná politika, strana 8: "Vláda sformuluje základné ciele bezpečnostnej a obrannej politiky v aktualizovanej bezpečnostnej stratégii a obrannej stratégii Slovenskej republiky, ktorá bude predložená do Národnej rady Slovenskej republiky najneskôr v roku 2017." Ja sa pýtam všetkých členov vlády, či zatajujú Národnej rade, či zatajujú všetkým obyvateľom Slovenska to, že vytvorili alebo ovládajú, alebo majú k dispozícii stroj času? Pretože inak si neviem predstaviť, no všetky tieto, všetky tieto časti, no ale vidím že, že aj na vládu to má nejaký deratizačný účinok a všetci odchádzajú zo sály. Tak asi budeme musieť pokračovať v tom čítaní, lebo je to naozaj niečo nepredstaviteľné. To je niečo nepredstaviteľné, že takéto niečo sa mohlo vyprodukovať na úrovni vlády Slovenskej republiky. Poďme ďalej. Železničná doprava, strana 15, priatelia: "Vláda ešte v roku 2016 prehodnotí zrušenie vlakov InterCity na najvyťaženejšej diaľkovej trati." Ešte v roku 2016 to prehodnotí vláda, ktorú dnes schvaľujeme, v marci 2018. Myslím si, že toto programové vyhlásenie vlády bude námetom na mnoho komiksov, ktorých hlavnou, naozaj hlavnou témou bude stroj času alebo obrovská miera úplnej diletantnej práce na úrovni určite nie ľudí, ktorí majú viesť, zodpovedne viesť Slovenskú republiku. Veď to sa, toto sa nedá pochopiť. A to teraz, vážení kolegovia z vládnych strán, to teraz ma neberte v zlom. Teraz ma neberte s ohľadom na politické tričká, zelení, červení, dúhoví, to teraz nie je podstatné. Podstatné je, že ako ste vôbec takéto niečo mohli predložiť pred poslancov Národnej rady. Lebo z môjho pohľadu to je iba čistý prejav, dôkaz toho, že vlastne vám na tom nielenže nezáleží, vy pohŕdate tým všetkým. Vy pohŕdate. Je tu viacej ľudí z vás medzi poslancami, ktorí učia na vysokých školách, učili na stredných školách, no keby vám študent predložil takúto prácu, tak ho proste vyhodíte bez zápočtu. Bez zápočtu. Ja teraz nehovorím o nejakej skúške. Poďme ďalej. Strana 20, finančná politika: "Medzi priority vlády preto patrí dosiahnutie vyrovnaného rozpočtu verejnej správy do roku 2020 a dodržanie rozpočtovej disciplíny, zníženie dane z príjmov právnických osôb na 21 %." Ja sa pýtam a koľko je dnes výška dane z príjmov právnických osôb? Nie náhodou 21 %? A vy vo svojom programovom vyhlásení píšte o znížení na 21 %. Buď niečo nesprávne chápem ja, alebo celý náš klub, alebo je niekde vážna chyba, ako sa hovorí, medzi volantom a pedálmi. Poďme ďalej, lebo asi to treba prečítať pre tých všetkých občanov, ktorí to sledujú, ktorí ešte nie sú naozaj úplne zhnusení z úrovne tohto parlamentu. Na strane 22 znova opakujete, že treba znížiť daň z príjmov právnických osôb na 21 % a každoročne prehodnocovať možnosť ďalšieho znižovania. Čiže ak už dnes máme 21 %, ja vítam, že vy uvažujete nad tým, že postupne sa daňové zaťaženie právnických, ale, dúfam, aj fyzických osôb zníži na nejakú prijateľnú úroveň. Poďme ďalej. Strana 29, politika podpory tvorby pracovných miest. A znova Ctrl C, Ctrl V z predošlých častí: "Prioritným cieľom vlády je podporou hospodárskeho rastu vytvoriť ďalších 100-tisíc pracovných miest a znížiť nezamestnanosť pod hranicu 10 %." Znova Ústredie sociálnych vecí, práce a rodiny, oficiálna štatistika ku februáru 2018 5,72 a vy idete hovoriť v programovom vyhlásení vlády o znížení pod úroveň 10 %. Toto je veľmi dôležitá vec, ktorú ste sem dali, strana 30: "Vláda zabezpečí rozšírenie pôsobnosti zákona o podpore najmenej rozvinutých okresov na ďalšie okresy." Dostanem sa pri hodnotení politiky podpory najmenej rozvinutých okresov a i k osobe samotného predsedu vlády a som zvedavý, akým spôsobom sa vysvetlí ten obrovský rozdiel medzi tým, čo sa realizuje na úrovni vlády, a tým, čo ste dali do programového vyhlásenia. Ďalšia veľmi zaujímavá vec v tomto programovom vyhlásení, kolegovia. Strana 31: "Návrh týchto zmien, to je v oblasti školskej politiky, sformuluje vláda do konca roku 2016." Do konca roku 2016, priatelia, by ste mali tieto zmeny predložiť súčasnej vláde na čele s pánom Pellegrinim. Stroj času. Stroj času. Otázka je, ktorá vládna strana s ním disponuje. Čo je ale dôležitejšie, čo je dôležitejšie, je tu ďalšia veľmi múdra veta: "Návrh národného programu bude vychádzať aj zo správy o stave školstva, ktorú Národná rada Slovenskej republiky prerokovala v roku 2013." A ja sa teraz pýtam členov novej vlády, že či teda za roky 2013 až 2018, kedy bola vláda pevne v rukách vládnej strany SMER - sociálna demokracia, sa v oblasti školstva nič neurobilo, naozaj nedošlo k žiadnemu pokroku, ak dnes v roku 2018 sa nová vláda ide vo svojom programovom vyhlásení odvolávať na stratégiu z roku 2013. Myslím, že absolútne legitímna otázka. Na strane 32 sa znova vláda rozhodla zmeniť tentokrát platové pomery školských, alebo teda všetkých zamestnancov v školstve od 1. 9. 2016 s tým, že od 1. januára 2018 sa budú každoročne dvíhať tie platy o tých 6 %. A ja sa pýtam, ako môže vláda z roku, z marca 2018 ovplyvniť veci k 1. 9. 2016? Ja viem, že mnohí si poviete, že načo to opakujem, ale toto nie je referát na hodine dejepisu v 6. triede základnej školy. My sa dnes bavíme o programovom vyhlásení vlády, o programovom vyhlásení orgánu, ktorý má v rukách osud všetkých obyvateľov Slovenskej republiky! A oni s takouto úplnou benevolenciou pristupujú k základnému vládnemu dokumentu. K základnému vládnemu dokumentu. Strana 33: "Na zlepšenie situácie v oblasti riadenia a efektívneho fungovania regionálneho školstva a jeho financovania vláda uskutoční v priebehu roku 2016 diskusiu o prehodnotení presunu časti kompetencií v oblasti riadenia a financovania regionálneho školstva uskutočneného v roku 2013." My postupne, ako pokračuje programové vyhlásenie vlády, sa vraciame nie do roku 2016, ale do roku 2013. Prosím pekne, v marci 2018 sa vláda opiera o dokumenty a informácie z roku 2013, ako keby boli tie najaktuálnejšie a odvtedy sa žiadny vývoj neuskutočnil. Ale ak je to tak, treba si to priznať a povedať, áno, od roku 2013 doteraz bola jednofarebná, alebo teda rovnaká vláda, dá sa povedať, a tá vláda v tej veci v oblasti školstva napríklad nespravila žiadny posun. Žiadny posun. Tie časti, čo som už povedal, tak nebudem znova opakovať, lebo to by ste si mysleli, že vás tu chcem už načisto unudiť, ale, žiaľ, je to tak, musím čítať z toho dokumentu, lebo je to, je to podľa mňa maximálne dôležité. Strana 41, tam sa definuje rodinná politika: "Vláda bude podporovať rodinu" a tak ďalej a tak ďalej a tak ďalej, nikde v tomto dokumente však nevidím definíciu rodiny. Definíciu rodiny ako rodiny zloženej z muža a ženy a detí a definíciu takú, ktorá akékoľvek iné zloženie jasne vylučuje. Jasne vylučuje. Takisto ako nikde v tomto dokumente, priatelia, nevidím, alebo, kolegovia, nevidím vôbec ani jednu vetu o tom, že Slovensko je republikou alebo krajinou postavenou na kresťanskej tradícii a je národným štátom. Ale minimálne 50-krát je tu spojené euroatlantické partnerstvo, euroatlantická orientácia a Európska únia a zločinecká organizácia NATO vo všetkých možných podobách, vo všetkých možných podobách. O národe, o kresťanstve ani slovo. O definícii, presnej definícii rodiny ako zväzku muža a ženy ani slovo. Keď už sme sa dotkli tejto témy, tak na strane 41 je z môjho pohľadu veľmi zaujímavá poznámka, ktorá podľa mňa má vytvoriť priestor pre postupné zavádzanie gender ideológie na Slovensku, čo je, samozrejme, neprijateľné a málokto z nás by to tu asi chcel. "Vláda bude venovať náležitú pozornosť aj znižovaniu nerovnosti medzi mužmi a ženami." Ja som, si myslím, že prežil aj v školstve, aj vo verejnej správe toho dosť na to, aby som mohol povedať, že o žiadnej nerovnosti medzi mužmi a ženami naozaj neviem. Ak je tu niekto, kto si myslí, že na Slovensku sú muži oproti ženám alebo ženy oproti mužom diskriminovaní na základe toho, že sú ženy ženami a muži mužmi, tak asi žijeme v rozdielnych republikách, rozdielnych štátoch. Ale týmito rečami, týmito rečami začínajú všetci tí propagátori gender ideológie, ktorých cieľom je proste zaviesť sem tú, tú úplne zvrátenú a proti prirodzenému poriadku nastavenú propagandu gender. Na strane 43 v oblasti Efektívnosť a účelnosť v zdravotnej politike, teda na strane 44, pardon, je tu možno taká, taký vecný problém. "Záväznú zmenu procesu v oblasti nákupu všetkých prístrojov a technológií zavedieme cez, alebo teda tie nákupy zavedieme cez elektronické trhovisko EKS." My sme v Banskobystrickom samosprávnom kraji boli práve pokutovaní Úradom pre verejné obstarávanie za to, že sme používali tento systém elektronický, vytvorený ministerstvom vnútra. Z akého dôvodu? To mi dodnes nie je jasné. A vláda to, za čo nás vládny úrad pokutuje, tak to má priamo v programovom vyhlásení vlády. Ja teraz za toto vládu nekritizujem, ja poukazujem na tú dvojtvárnosť a na ten dvojitý meter pri hodnotení a používaní tej istej veci, v tomto prípade elektronického kontraktačného systému. Poďme ale trošku aj k takým vážnejším veciam, kultúra, strana 46: "Vláda dokončí výstavbu Múzea holokaustu v Seredi." Ja sa pýtam, či je Múzeum holokaustu v Seredi naozaj národnoštátnym záujmom Slovenskej republiky, či je to tak dôležité, aby to bolo v programovom vyhlásení vlády, či je to dôležitejšie, ako zaistenie bývania pre mnohé slušné rodiny, ktoré sú na naozaj možno už nie na, sú za hranicou chudoby, či je to dôležitejšie ako vytvorenie podmienok pre možnosti vzdelávania mladých detí, študentov, ktorí nemôžu mnohokrát ísť na vysnívané školy len preto, že ich rodičia nemajú peniaze na to, aby zaplatili pre tieto deti internáty, či je to dôležitejšie, ako nájsť prostriedky pre skutočne bezplatnú a funkčnú zdravotnú starostlivosť pre dôchodcov, pre ľudí, ktorí celý život poctivo platili dane, odvody a budovali našu republiku, či je to jednoducho priorita vlády. Aj keď tu boríme sa s mnohými ďalšími problémami, aj keď mnohí slušní ľudia naozaj nevedia, čo, z čoho budú žiť zajtra, nevedia, či budú mať prácu ešte o týždeň, a riešia skutočne existenčné otázky, tak my ideme dať do priorít programového vyhlásenia vlády dobudovanie múzea holokaustu. Strana 53, menšinová politika: "Vláda na základe analýzy na národnostne zmiešanom území vytvorí podmienky pre" - teraz počúvajte dobre, lebo ja som to nepochopil a hlavne kolegovia z SNS by sa nad tým mohli zamyslieť - "pre zosúladenie praxe s platným zákonom o používaní jazykov národnostných menšín." Ak som to pochopil správne, tak vy chcete vlastne zákony, prekrútiť tie paragrafy tak, aby, aby boli nekonfliktné s tou praxou. Z môjho pohľadu otázka na vysvetlenie, neodsudzujem, otázka na vysvetlenie. Ale na tej istej strane: "Vláda rozšíri programy na riešenie usporiadania vlastníckych vzťahov pozemkov pod ilegálnymi stavbami v marginalizovaných komunitách", povedzme si na rovinu, pod cigánskymi osadami. Čiže nie aby vláda presadila to, čo vyžaduje zákon, že keď niekto je načierno na ukradnutom súkromnom pozemku, tak tam nemá čo robiť, ale idú hľadať programy na to, aby jednoducho to nejakým spôsobom od tých vlastníkov dostali a aby jednoducho tie nelegálne cigánske osady neboli zbúrané, aby tam mohli ostať. A to je v programovom vyhlásení vlády. Vláda sa priamo vo svojom programovom dokumente stavia proti vlastníkom pozemkov na ochranu, na ochranu tých asociálov, ktorí tam žijú na ukradnutých pozemkoch. A ja sa pýtam, toto má, toto má byť vízia, toto má byť vízia riadenia štátu?! Toto má byť vízia perspektívy pre slušných ľudí, ktorí platia dane, platia odvody, chcú žiť tak, aby cítili, že štát je tu pre nich?! A toto im máme ponúknuť? Za toto máme hlasovať? Päťkrát posilnenie úlohy štátu a ochrany verejného záujmu, strana 54: "Transparentnosť a efektívna justícia ako pevný základ pre zahraničných investorov." My chceme budovať férovú, čistú, nekorupčnú justíciu nie pre našich vlastných občanov, ale pre zahraničných investorov? Pre zahraničných investorov? Tých dávate na prvé miesto?! A kde sú normálni ľudia? Kde sú obyvatelia republiky? Ja keď, vravím, čím ďalej som to čítal, tým viacej som si myslel, že sa mi sníva a že to proste ten Peter Pellegrini nemyslí vážne, že to je len nejaká beta verzia, proste nejaký server, z ktorého keď sa odstránia chyby, tak sa síce zmení 80 % obsahu, ale príde nová verzia, ktorú naozaj budeme brať vážne. Ja to nestihnem za tých 30 minút, ale... Strana 65: "Vláda prijme zvýšené bezpečnostné opatrenia v súvislosti s nastávajúcim predsedníctvom Slovenskej republiky v Rade Európskej únie." Bude repete? Dostaneme druhú možnosť predsedať Európskej únii? Ja sa pýtam, možno neviem. Možno neviem. Možno máte úplne iné informácie ako my v opozícii, čo sme v informačnom embargu. Alebo ide zase o toľko využívaný stroj času? Takže toľkoto stručne k samotnému textu programového vyhlásenia, ktorého úroveň katastrofálne nízka ma presviedča, že všetko bolo šité horúcou ihlou a že jednoducho táto nová vláda mala byť iba akousi náplasťou na ten hnev ľudí, ale v skutočnosti namiesto vyliečenia boľačiek a vyliečenia tých problémov a nájdenia spôsobu, ako zo Slovenska spraviť funkčný právny štát, si myslím, že táto nominácia s týmto programovým vyhlásením je ničím iným len kopačkou do tváre všetkých slušných ľudí, ktorí si mysleli, že naozaj dôjde k nejakému radikálnemu rezu, k nejakej zmene v prospech, v prospech normálnych obyvateľov Slovenska bez ohľadu na politické zmýšľanie. A teraz ma nemôžte obviňovať z nejakej politickej manipulácie, pretože my sme neodsudzovali dopredu, sme sa nevyjadrovali k tomu, aká bude vláda, nič. Čakali sme naozaj na prvé kroky a nekritizovali sme, len, žiaľ, tie prvé kroky sú práve toto programové vyhlásenie, ktoré je katastrofálne. Čiže ja si preto dovolím ešte za tých päť minút sa vyjadriť aj k personálnym otázkam a vyjadriť náš názor na personálne obsadenie novej vlády. Pán predseda Peter Pellegrini, ktorý, teda myslím, že mnohých nemilo prekvapil tým, že sa podpísal pod tento kvázi dokument, tak jemu vyčítame najmä neefektívne minutie miliardy eur, ktorá bola minutá na informatizáciu verejnej správy, poznáte tú doménu Slovensko.sk, na ktorej má človek nájsť v podstate všetky elektronické služby v jednom balíku, ale viac-menej to skoro nikto nevyužíva. Ale čo je naša hlavná výčitka, je výčitka jeho práce vo funkcii podpredsedu pre investície, keď do okresov, ktoré sú zahrnuté v zozname najmenej rozvinutých okresov, išlo zo všetkých štátnych investícií len 6 %. To znamená, do týchto 16 okresov išlo priemerne len pod 0,5 % zo všetkých štátnych investícií na jeden okres; 94 % išlo, práve naopak, do všetkých ostatných rozvinutejších, vyspelejších ekonomicky aj sociálne, na tom omnoho lepšie postavených okresov Slovenskej republiky. Pán minister vnútra Drucker. Boli tu už tvrdenia o tom, že vlastne ide tiež len o takú personálnu rošádu a figúrku bývalého predsedu vlády Fica. Z nášho pohľadu sa nám zdá až nepochopiteľné, aby jeden človek dokázal byť taký multifunkčný odborník na poštu, na ministerstvo zdravotníctva aj na ministerstvo vnútra. Myslíme si, že ak sa niekto aspoň okrajovo nevenoval tejto téme, tak sa bude veľmi ťažko s touto obrovskou agendou zoznamovať. Ďalšia naša výčitka je jeho pôsobenie na ministerstve zdravotníctva, keď bol jeden zo zástancov rušenia pohotovostí, lekárskych pohotovostí. A čo je veľmi nepochopiteľné, je to, že keď nevyšla nominácia pána Ráža mladšieho, tak proste dali žolíka, jeho šéfa ministra Druckera. To je veľmi zvláštny prístup a hovorí o tom, že keď neprejde plán A, tak rýchlo zbúchame plán B a ten už hádam prejde. A ukázalo sa, že prešiel. Pre nás osobne ale najväčšie sklamanie je to, že dnes na výbore pán minister v podstate akcentoval, zdôraznil záujem na tom, aby mimovládne organizácie, tretí sektor, boli ešte viac nejakým spôsobom zapojené do práce v rezorte školstva a do práce v rezorte ministerstva vnútra. Čiže pôjdeme z kaluže do blata. Pán minister spravodlivosti Gál. Žiaľ, dnes na výbore sa otvorene vyjadril, že si vie predstaviť znovuotvorenie debaty o prijatí Istanbulského dohovoru v Slovenskej republike. To je pre nás neakceptovateľné. To je neakceptovateľné. Médiá ho tiež cez rôzne podozrivé kontakty spájajú s pochybnými ľuďmi, takže myslíme si, že Gál namiesto Žitňanskej asi nie je veľmi voľba vhodná pre Slovensko. Pán minister Raši. Človek, ktorý bol dlhodobo spájaný s bývalým predsedom parlamentu Paškom a ktorý sa ako primátor Košíc v spore o parkovanie postavil nie na stranu obyvateľov mesta Košice a na stranu verejného záujmu, ale, naopak, na stranu súkromnej firmy a na stranu biznisu a jednoducho kšeftov. No a nakoniec si nechám pani ministerku kultúry Laššákovú, s ktorou sa poznáme z Banskobystrického samosprávneho kraja. Ona osobne na výbore dnes sa vyjadrila, že je pre ňu prioritou, v slovenskej kultúre je pre ňu prioritou dobudovanie múzea holokaustu. To si myslím, že hovorí za veľa. Ale hlavne pani ministerka bola ešte z čias pôsobenia alebo z minulého volebného obdobia počas pôsobenia v Banskobystrickom samosprávnom kraji najväčšia zástankyňa navyšovania rozpočtu pre to úchylné divadlo Štúdio tanca, ktoré v rámci vystúpení, ktoré v rámci vystúpení podporuje tie homosexuálne a kadejaké iné zvrátené proste kontakty a nahé ženy na pódiu a mužov, úplne, no úplne zle, úplne zle. A pani ministerka tiež v poslednej dobe je názorovo nekonzistentná. Raz povie, že za všetkým je Soros, a potom sa za svoje vyjadrenia ospravedlňuje, čiže z tohto nášho pohľadu je to také trošku rozhádané. Takže toľko je náš postoj, a preto programové vyhlásenie vlády a tým aj novú vládu podporiť nemôžeme. Ďakujem pekne.